**VABAKUULAJANA ÕPPES OSALEMISE LEPING**

Vabakuulajana õppes osalemise leping koosneb avaldusest (lepingu punkt 1) ja üldtingimustest
(lepingu punkt 2).

1. **VABAKUULAJANA ÕPPES OSALEMISE AVALDUS**

|  |  |
| --- | --- |
| Ees- ja perekonnanimi |  |
| Isikukood |  |
| Aadress *(sh linn, vald, maakond)* |  |
| Telefon |  |
| E-post |  |

Soovin 2023/2024. õppeaastal läbida vabakuulajana järgmised õppeained/moodulid/mikrokraadikava:

|  |  |  |  |
| --- | --- | --- | --- |
| Õppeaine/mooduli/mikrokraadikava kood  | Õppeaine/mooduli/mikrokraadikava nimetus |  Maht (EAP, EKAP) | Tasu *(55 eurot × EAP või 90 eurot x EKAP maht)* |
|  |  |  |  |
|  |  |  |  |
|  |  |  |  |

*\* tabelisse võib ridasid vajaduse järgi juurde teha*

 **Kinnitan, et tasun vabakuulajana õppes osalemise tasu semestri tasuna vastavalt valitud ainepunktide mahule Sisekaitseakadeemia poolt esitatud arve alusel 7 (seitsme) päeva jooksul arvates arve saamisest.** Esimese semestri vabakuulajana õppes osalemis tasu tähtaegne tasumine on eelduseks vabakuulajana õppes osalemise lepingu sõlmimiseks.

Mõistan, et kui loobun õppes osalemisest, on Sisekaitseakadeemial õigus minult nõuda:

* 30% õppetasust, kui teatan loobumisest vähemalt viis tööpäeva enne õppe algust;
* 50% õppetasust, kui teatan loobumisest vähem kui viis, kuid vähemalt kaks tööpäeva

enne õppe algust;

* kogu õppetasu tasumist kui ma jätan loobumisest teatamata.

Kui teatan õppest loobumisest vähemalt kümme tööpäeva enne õppe algust, siis mul õppetasu maksmise kohustust ei teki. Kui olen õppeteenustasu ettemaksena juba tasunud, siis see tagastatakse.

Vabakuulajana õppes osalemise eest võib tasuda ka muu isik või asutus. Saan aru, et kui ma ei tasu vabakuulajana õppes osalemise tasu, siis mul ei ole õigus osaleda õppes*.*

Olen tutvunud Sisekaitseakadeemia vabakuulajana õppimise lepingu üldtingimustega (vt lepingu punkt 2) ja nõustun selles tooduga. Saan aru, et juhul, kui mind lubatakse vabakuulajana õppima, siis olen sõlminud õppeteenuste lepingu ja kohustun seda täitma.

Avalduse saatmisega kinnitan, et mõistan, et Sisekaitseakadeemia peab õppeteenuse osutamiseks töötlema minu isikuandmeid. Akadeemia töötleb isikuandmeid seaduse ja käesoleva lepingu alusel. Mõistan, et akadeemia töötleb järgmisi andmeid: isikukood, kontaktandmed (telefon, e-posti aadress), vajadusel COVID-19 viiruse leviku tõkestamiseks vajalikud andmed, õpitulemustega seotud andmed ning muud andmed, mis on õppeteenuse osutamise lepingu täitmiseks akadeemiale vajalikud. Muid isikuandmeid, kogutakse vabakuulaja nõusolekul. Sisekaitseakadeemia teavitab vabakuulajat eraldi täiendavate isikuandmete kogumisest ja muul eesmärgil töötlemisest. Akadeemia isikuandmete töötlemise põhimõtted on avaldatud https://www.sisekaitse.ee/et/isikuandmed.

Lugupidamisega

*/.../*

(allkirjastatud digitaalselt)

Sõlmin lepingu punktis 1 nimetatud vabakuulajaga õppeteenuslepingu.

Ingrid Vetka

õppeprorektor

(allkirjastatud digitaalselt)

**2. VABAKUULAJANA ÕPPES OSALEMISE LEPINGU ÜLDTINGIMUSED**

* 1. Õppeteenuse osutaja on Sisekaitseakadeemia (edaspidi akadeemia). Õppes osaleja on lepingu punktis 1 nimetatud vabakuulaja.
	2. Lepingu täitmisel lähtuvad pooled lepingust, seadusandlusest, täiendusõppe eeskirjast, õppekorralduse eeskirjast ja muudest õigusaktidest. Vabakuulaja õpet käsitlevate normide puudumisel lähtutakse lepingu täitmisel õppetöö korraldamist puudutavas osas akadeemia õppurit ja tasemeõpet käsitlevatest sätetest, mis on õigusaktides sätestatud, kui need on õppe olemust arvestades kohaldatavad.
	3. Lepingu objektiks on vabakuulajale tasu eest õppimise võimaldamine lepingu punktis 1 nimetatud õppeaines/moodulis/mikrokraadikaval (edaspidi õpe).
	4. Õppeteenustasu vabakuulajale ei tagastata ega vähendata välja arvatud kui lepingust ei tulene teisiti. Vabakuulajale tagastatakse õppeteenustasu lepingu lõpetamisel:
		1. akadeemia täiendusõppe eeskirja punktides 50 ja 51 sätestatud tingimustel;
		2. kui akadeemial ei ole mõjuvatel põhjustel võimalik vabakuulajale õpet võimaldada ja akadeemia pole õppega alustanud – 100 % tasutud õppeteenustasust;
		3. kui akadeemial ei ole mistahes mõjuvatel põhjustel võimalik õpet jätkata ja vabakuulajal on olnud võimalus (sõltumata sellest, kas vabakuulaja osales õppetööl või mitte) osaleda õppes kuni pool õppe mahust – õppeteenustasu, mille suurus vastab toimumata jäänud õppe mahule.
	5. Akadeemia kohustub sõltuvalt lepingu punktis 1 nimetatud õppeainest/moodulist/ mikrokraadikavast:
		1. võimaldama osaleda õppes tasu eest võrdväärselt akadeemia teiste õppuritega, kui lepingust või õigusaktidest ei tulene teisiti;
		2. võimaldama osaleda õppes ja sooritada õppe läbimiseks üks eksam, arvestus või muu hindamisvorm ja kaks järeleksamit, järelarvestust või muud hindamisvormi;
		3. looma vabakuulajale sisekaitseakadeemia õppuri konto (sh e-postiaadress) ja võimaldama kasutada raamatukogu teavikuid ja teenuseid sh teadusandmebaase ja kirjandust vastavalt Sisekaitseakadeemia raamatukogu korrale;
		4. lubama vaatamata lepingu punktis 2.5.2 sätestatule erandkorras sooritada eksamit, arvestust, kui vabakuulajal polnud võimalik mõjuvate põhjuste tõttu sooritada eksamit, arvestust ette nähtud ajal;
		5. korraldama õpet vastavalt õppe toimumise ajal kehtivatele õppeväljunditele, hindamiskriteeriumitele ja -meetoditele ning üldjuhul tunniplaanis ettenähtud ajal koos teiste õppivate õppuritega;
		6. väljastatama vabakuulaja soovil õppes osalemise kohta täiendusõppe tunnistus koos õiendiga või tõend vastavalt akadeemia täiendusõppe eeskirjas sätestatule.
	6. Akadeemial on õigus:
		1. kehtestada vabakuulajale õppekorraldus (tunniplaan, õppevorm jms) ning määrata õpiväljundid, hindamismeetodid ning -kriteeriumid ning teha neis muudatusi õigusaktides sätestatud korras;
		2. mitte lubada vabakuulajat osaleda õppetöös, kui vabakuulaja on õppes osalemise tasu osas makseviivituses;
		3. loovutada lepingust, raamatukogu teenuste kasutamisest, majutusteenuse osutamisest või muudest akadeemia poolt osutatud teenustest tulenev võlanõue vabakuulaja vastu täielikult või osaliselt kolmandale isikule.
	7. Vabakuulaja kohustub:
		1. tasuma õppes osalemise eest tasu vastavalt akadeemia esitatud arvele;
		2. täitma akadeemia rektori korraldusi, kodukorda jt õigusakte, üldtunnustatud käitumisnorme ja akadeemilisi tavasid võrdväärselt akadeemia teiste õppuritega;
		3. täitma lepingus nimetatud õppe läbimiseks ettenähtud nõudeid;
		4. vältima akadeemia vara rikkumist või hävimist. Kui see juhtub vabakuulaja süül, peab vabakuulaja tekitatud kahju täielikult hüvitama;
		5. tasuma tarbitud tasuliste teenuste eest akadeemia kehtestatud korras.
	8. Vabakuulajal on õigus:
		1. osaleda tasu eest õppes;
		2. viibida akadeemia valduses, välja arvatud, kui tal on õigusaktidest tulenevalt keelatud viibida akadeemia valduses, kasutada raamatukogu teenuseid ja õppevahendeid;
		3. saada õppe sisu ja korralduse kohta informatsiooni;
		4. saada õppes ettenähtud õppematerjale;
		5. saada ligipääs akadeemia e-õppekeskkondadele, kui õpe seda eeldab;
		6. saada õppealast nõustamist õpet korraldavast akadeemia struktuuriüksusest;
		7. taotleda vabade kohtade olemasolul elamispinda ühiselamus;
		8. vaidlustada õppekorraldusega seotud otsuseid lähtudes akadeemia täiendusõppe eeskirjast.
	9. Lepingu kehtivus ja lõppemine
		1. Leping loetakse sõlmituks ja see jõustub hetkest, kui vabakuulaja on tasunud punktis 1 nimetatud esimese semestri õppeteenustasu ja pooled on allkirjastanud vabakuulajana õppes osalemise avalduse. Nimetatud juhul loetakse poolte allkirjastatud avaldus õppeteenuse osutamise lepinguks ning vabakuulaja loetakse lepingus nimetatud õppeaastal akadeemia vabakuulajaks.
		2. Leping on kehtiv kuni õppe lõppemiseni, poolte kokkuleppel lepingu lõpetamiseni või mistahes muul lepingus sätestatud alusel, kuid mitte kauem kui punktis 1 nimetatud õppeaasta.
		3. Akadeemial on õigus leping erakorraliselt üles öelda ja esitada vabakuulajale lepingu ülesütlemisteade, kui:
			1. vabakuulaja käitub õppes oluliselt või korduvalt vääritult;
			2. õppes osalemise eest esitatud arve on tähtaja jooksul tasumata;
			3. ilmnevad muud mõjuvad põhjused.
		4. Vabakuulajaleping lõpeb:
			1. tähtaja möödumisel;
			2. kui üks pooltest esitab teisele poolele lepingu lõpetamise, nt erakorralise ülesütlemisteate;
			3. kui kõik lepingus nimetatud õppeained/moodulid/mikrokraadikava on positiivselt sooritatud;
			4. kui vabakuulaja on õppes sooritanud õppeaine/mooduli/mikrokraadikava läbimiseks vajaliku eksami, arvestuse või kaitsmise ja kaks järeleksamit, järelarvestust või muud hindamisvormi negatiivsele tulemusele või ta ei ole ilmunud eksamile, arvestusele või kaitsmisele, v.a juhul kui mitteilmumiseks on mõjuvad põhjused ja vabakuulaja on akadeemiat sellest varem teavitanud;
			5. vabakuulaja teovõimetuks tunnistamise korral;
			6. vabakuulaja surma korral.
		5. Vabakuulaja võib lepingu erakorraliselt üles ütelda vaid mõjuvatel põhjustel.
		6. Lepingu lõpetamisest teavitatakse teist poolt kirjalikus vormis.
	10. Lõppsätted
		1. Leping on koostatud kirjalikus vormis ühes digitaalselt allkirjastatud eksemplaris.
		2. Lepingut võib muuta poolte kirjalikul kokkuleppel.
		3. Ametlik infovahetus (teated) edastatakse vabakuulajale punktis 1 nimetatud vabakuulaja e-posti aadressile ning loetakse, et saadetu on vabakuulajale kätte toimetatud ning tal on olnud võimalus sellega tutvuda, kui saatmisest on möödunud 3 tööpäeva.
		4. Lepingule allakirjutamisega kinnitab vabakuulaja, et on teadlik, et akadeemia õigusaktid leiab akadeemia veebilehelt ja avalikust dokumendiregistrist.
		5. Kui vabakuulaja soovib vaidlustada tema kohta tehtud käskkirja või muud õppekorraldusliku otsust, on tal õigus esitada vaie vastavalt täiendusõppe eeskirjas või halduskohtumenetluse seaduses sätestatule. Lepingust tulenevad muud erimeelsused püütakse lahendada läbirääkimiste teel. Kui seda ei saavutata, lahendatakse vaidlus kohtus.